ટીમ ઇન્ડિયા અને ચેન્નઇ સુપરકિંગ્સના સ્ટાર ખેલાડી સુરેશ રૈનાના કરિયરમાં એક મહાન સિદ્ધી જોડાઇ ગઇ છે . કારણ કે તેમણે આઇપીએલમાં 3,500 રનોનો આંકડો પાર કરી લીધો છે . આઇપીએલ 1થી આઇપીએલ 8 સુધીની સફર સુરેશ રૈનાએ આ મહાન કામ કર્યું છે અને આઇપીએલમાં 3,500 રન બનાવનાર પહેલા બેટ્સમેન બની ગયા છે . આપને જણાવી દઇએ કે ઉત્તર પ્રદેશના સુરેશ રૈના આઇપીએલના 123 મેચોની 119 પારીઓમાં 19 વાર અણનમ રહેતા 3,506 રન બનાવ્યા છે . આઇપીએલમાં એક માત્ર સદી લગાવનાર રૈના આ દરમિયાન 24 અર્ધસદી લગાવી ચૂક્યા છે . આ દરમિયાન રૈનાએ 307 ચોગ્ગા અને 143 છગ્ગા લગાવ્યા છે . રૈના બાદ આઇપીએલમાં સૌથી વધારે રન બનાવવાનો રેકોર્ડ કેકેઆરના કપ્તાન ગૌતમ ગંભીરના નામે છે જેણે આઇપીએલમાં અત્યાર સુધી 3000 રન બનાવ્યા છે . ગંભીરે 111 મેચોની 110 પારીઓમાં 10 વખત અણનમ રહેતા 3,015 રન બનાવ્યા છે . ગંભીરે આ દરમિયાન 26 અર્ધસદી ફટકારી છે . જ્યારે આ લિસ્ટમાં ત્રીજા ક્રમે મુંબઇ ઇન્ડિયન્સના કપ્તાન રોહિત શર્માનું નામ આવે છે . રોહિતના નામે આઇપીએલની 119 મેચોની 115 પારીઓમાં 3147 રન બનાવવાનો રેકોર્ડ છે .